《次韵答必大》
宋代·丘葵

越雪从来招犬吠，平生独欠是为师。
早知穷达皆天赋，晚觉文章与道亏。
万斛客愁吾老矣，一生心事子知之。
残杯冷炙成何事，空过人间五十期。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。